钦定古今图书集成/历象汇编/历法典/第107卷 > 《新法历书五》 > 表测二分
## 钦定古今图书集成/历象汇编/历法典/第107卷 > 《新法历书五》 > 表测二分

“旧以圭表测冬至，非法之善也。盖表景长短之差，上应太阳南北之行，显则俱显，微则俱微。二至前后三日内，太阳一日南北行，为天度六十分之一。设表长一丈，冬至两日之景，约差一分三十秒。” 准此细求之，应差一秒为六刻七分。然而圭上一秒之差，人目不能无误。且《景符》之光线较阔，不止数秒，一秒得六刻有奇，如差三秒，即为二十刻矣，又安所得准也？新法独用春秋二分，盖是时太阳一日南北行二十四分，景差一寸二分，纵令测差一二秒，筭不满刻，所差无几，较《二至》为最密。